ברוקלין תשע-תשע – דמויות

ממוזער|סמליל התכנית
**ברוקלין תשע-תשע** (באנגלית: **Brooklyn Nine-Nine**) היא קומדיית מצבים המשודרת בערוץ NBC האמריקאי. הסדרה עוקבת אחרי תחנת המשטרה הפיקטיבית מספר 9-9 בברוקלין, המונה צוות של בלשים החוקרים פשעים שונים בעיר.

## דמויות ראשיות
[ימין|ממוזער|220x220 פיקסלים|השחקן [אנדי סמברג מגלם את דמותו של ג'ייק פראלטה]]

### ג'ייק פראלטה

ג'ייקוב "ג'ייק" פראלטה הוא פרוטגוניסט הסדרה. ג'ייק הוא בלש משטרה מוכשר, אך מאוד ילדותי שנוטה להגיב למצבים באמצעות בדיחות ולעיתים קרובות נוהג למתוח את שאר חבריו ליחידה. ג'ייק הוא סרקסטי ומחשיב עצמו כאדם כייפי, אך למרות הכל הוא חכם, בעל ראייה רחבה וחשיבה מהירה. בזכות תכונות אלו, ג'ייק הוא הבלש עם מספר המעצרים הכי גבוה בקרב בלשי התחנה (בפרק הראשון בתוכנית, טרי מציג את ג'ייק להולט כבלש הכי טוב בתחנה).

אביו של ג'ייק, קפטן רוג'ר פראלטה (בראדלי ויטפורד) הוא טייס מסחרי שנטש את המשפחה במהלך ילדותו של ג'ייק. בעקבות עזיבת אביו, ג'ייק האשים את עצמו בגירושי הוריו ועם השנים פיתח תסביכי אב (הוא נוהג לקרוא לדמויות הסמכותיות בחייו "אבא"). ג'ייק מסרב לחגוג את חג ההודיה מכיוון שבחג אביו עזב את המשפחה. לאחר שהתעמת עם אביו בפרק "", מערכת היחסים בין השניים מתחילה להשתקם ורוג'ר חוזר לזוגיות עם קרן, אמו של ג'ייק ואשתו לשעבר (קייטי סגל). בזכות אביו, ג'ייק מגלה שיש לו מספר אחים ואחיות חורגים (כתוצאה מהרומנים שאביו ניהל ברחבי העולם) והוא אף זוכה להכיר את אחת מהן, קייט (). בחלק מפרקי התכנית מוסבר שג'ייק הוא חצי יהודי וחצי איטלקי.

בתחילת הקריירה שלו כשוטר, ג'ייק עבד במקוף 74 בתור שוטר סיור ושותפו היה סטיבי שילנס (דיימון ואינז ג'וניור) והם נהגו לכנות עצמם בשם "ילדי המקוף" (למרות זאת, במהלך הסדרה ג'ייק נאלץ לעצור את שילנס מכיוון שהוא שוטר מושחת). ג'ייק קודם לדרגת בלש במחלק 9-9 בשנת 2005. לג'ייק חיבה מיוחדת לרכב שלו, פורד מוסטנג 1967 אותו הוא רכש לאחר שרדף אחרי שודד שנתקל ברכב במהלך המרדף. סדרת הסרטים האהובה על ג'ייק היא "מת לחיות" (הוא ואיימי קוראים לבנם הראשון על שמו של גיבור סדרת הסרטים - ג'ון מקליין בגילומו של ברוס ויליס).

חברו הטוב ביותר של ג'ייק הוא הבלש צ'ארלס בויל, שמדרבן אותו לממש את רגשותיו כלפי איימי. ג'ייק וג'ינה הם חברי ילדות (בדומה לשחקנים אנדי סמברג וצ'לסי פרטי במציאות) והוא ורוזה הכירו במהלך אימונם באקדמיה לשוטרים. למרות שג'ייק מתקשה להתנהל מול אופיו הקשה של קפטן הולט, הוא לומד בהדרגה להעריך אותו ובהמשך אף רואה בו כדמות אב. בפרק "", ג'ייק מגשים את חלומו לפתור חקירת רצח, אך נאלץ לוותר על הקרדיט בתמורה להחזרתו של הולט לתחנת 9-9 כמפקדה. בעונה החמישית, הולט מסכן את עצמו לאחר שסגר עסקה עם מאפיונר בשם שיימוס מרפי (פול אדלשטיין) בתמורה למידע שהוביל לשחרורם של ג'ייק ורוזה מהכלא. ג'ייק והולט עבדו יחדיו כאשר הם שהו בניגוד לרצונם בתוכנית להגנת עדים בפלורידה ובעזרת שאר חברי היחידה, הצליחו ללכוד מאפיונר בשם ג'ימי פיגיס (אריק רוברטס).

ג'ייק נוהג למתוח רבות את שותפתו, הבלשית איימי סנטיאגו, אך בחשאי הוא מרגיש כלפיה רגשות רומנטיים. ג'ייק מתוודה מול איימי על רגשותיו בפרק "" ולאחר מכן מתחיל לעבוד כסוכן סמוי עבור ה-FBI במטרה להפיל משפחת פשע. רגשותיו כלפי איימי מתעצמים בעונה השנייה ובסופה הם מתנשקים ולאחר מכן פותחים במערכת יחסים. לאחר מכן השניים עוברים לגור ביחד ובמהלך שוד ליל כל הקדושים המסורתי, ג'ייק מציע לאיימי נישואין והם מתארסים. למרות שחתונתם הופרעה בעקבות פצצה באולם, השניים מתחתנים בתחנת המשטרה בטקס בהנחייתו של קפטן הולט. בעונה השביעית, איימי נכנסת להיריון ובסוף העונה השביעית נולד בנם הראשון, מקליין "מאק" פראלטה-סנטיאגו.

בסוף הסדרה ובעקבות קידומה של איימי לדרגת מפקדת, ג'ייק מחליט להתפטר מהמשטרה במטרה לטפל בבנם בבית. למרות זאת, בכל שנה הוא, הולט ואיימי מתאחדים עם שאר החבורה לשוד ליל כל הקדושים.

דמותו של ג'ייק, יחד עם דמותו של קפטן הולט היא הדמות היחידה שמופיעה בכל פרקי הסדרה.
[ימין|ממוזער|232x232 פיקסלים|השחקנית [סטפני ביאטריס מגלמת את דמותה של רוזה דיאז]]

### רוזה דיאז

רוזה דיאז היא בלשית בתחנה בעלת אופי קר ומאיים. רוב חייה המוקדמים של רוזה לא ידועים לצופים ולשאר הבלשים, אך נחשפים בהדרגה: היא באה ממשפחה לטינית אוהבת והיא למדה בלט במהלך ילדותה. לאחר תקרית בבית הספר לבלט, במהלכה היא תקפה תלמידות נוספות, רוזה נשלחה למתקן מעצר לנוער. בעקבות מעצרה, הוריה ניתקו עמה את הקשר והיא נאלצה לבנות את חייה הבוגרים בכוחות עצמה, מה שהפך אותה לקרה ואדישה בעיני הסובבים אותה. בעקבות אירועים בחייה, רוזה פיתחה אישיות עצמאית והיא נוהגת רבות להסתיר את פרטי חייה משאר הבלשים וכן נמנעת מבקשות עזרה מצידם.

למרות שרוזה היא בלשית מוכשרת, אופייה הקר וכן בעיות בשליטה בכעס שלה מפחידות את האנשים שעובדים איתה. באחד הפרקים, טרי והולט ניסו לייעל את שיטת העבודה בכך שהם העבירו את שולחנה של רוזה סמוך לשירותים, ובכך שאר הבלשים פחדו ללכת להתפנות וקצב העבודה גדל. פרטים רבים על חייה של רוזה לוטים בערפל או שקריים לחלוטין: היא לא נוהגת להתגורר באותו המקום לתקופה ארוכה והיא מציגה עצמה בפני שכניה בשם אחר. בפרק "", נרמז שהשם רוזה דיאז בעצמו הוא שם בדוי. כמתברר בפרק "", רוזה ואיימי הן השוטרות הכי צעירות בתחנה (זה מתגלה לאחר שבויל מפעיל בטעות מכשיר שנועד לפיזור הפגנות שיורה קול ומשפיע רק על אנשים מתחת לגיל 35).

בנוסף לעברה כרקדנית בלט, בנקודה מסוימת בחייה רוזה הפכה למתעמלת קרקע (רגע אותו היא מתארת כהכי מבייש בחייה) והיא מוכשרת ביוגה וקשתות. בפרק "", רוזה סיפרה לאיימי שבעבר היא למדה בבית ספר לרפואה, בבית ספר למשפטים ושיש ברשותה רישיון טיס. בזמנה הפנוי, רוזה נוהגת לשפץ מכוניות של ידוענים וכן בעלת עסק לתכשיטנות מהבית. רוזה היא אופנוענית ומציגה ידע רב בכל הקשור לאופנועים.

בעונה השנייה, רוזה פותחת במערכת יחסים עם אחיינו של קפטן הולט, מרקוס (ניק קאנון), אך היא נפרדת ממנו מכיוון שהיא לא מוכנה עדיין להתחתן. בהמשך, רוזה מתאהבת בסוכן סמוי בשם אדריאן פימנטו (ג'ייסון מנטזוקאס). השניים מתקדמים במהירות ומחליטים להתחתן, אך במהלך מסיבת הרווקים אדריאן נאלץ לרדת למחתרת לאחר שמאפיונר שולח מתנקש לחסל אותו. לאחר שפימנטו חוזר לניו יורק, הוא ורוזה מחליטים להתחתן, אך מבטלים את החתונה ומחליטים לקחת את הקשר ביניהם לאט יותר. למרות זאת, בסופו של דבר השניים נפרדים.

בסוף העונה הרביעית, רוזה וג'ייק מואשמים על לא עוול בכפם בשוד בנק על ידי לוטננט מלאני הוקינס (ג'ינה גרשון). למרות זאת, השניים משתחררים במהירות לאחר שקפטן הולט סוגר עסקה עם מאפיונר בכדי לחלץ אותם מהכלא. במהלך טיול אותו המחלקה עורכת, רוזה מתוודה בפני צ'ארלס שהיא ביסקסואלית ולאחר הטיול היא מתוודה בפני שאר הבלשים על נטיותיה. למרות זאת, הוריה של רוזה, אוסקר (דני טרחו) וג'וליה () מסרבים לקבל את נטיותיה. בהמשך, אביה של רוזה מקבל את בתו, אך אמה עדיין נשארת מרוחקת. בסופו של דבר ובעזרתו של ג'ייק, רוזה מצליחה להשלים עם הוריה והם מתאחדים למשפחה מאושרת עם הזמן. לאחר יציאתה מהארון, רוזה יוצאת עם מספר נשים שונות ומתאהבת בסטודנטית לעיצוב שיער בשם ג'וזלין פרייס (), אך הן נפרדות.

בעונה השמינית ובעקבות הרצחו של ג'ורג' פלויד, רוזה מתפטרת מהמשטרה והופכת לחוקרת פרטית לאחר שהתאכזבה מהמערכת, אך עדיין בקשר קרוב עם שאר חברי היחידה. בסוף הסדרה, רוזה היא רווקה, אך מאושרת ממצב זה.
[ימין|ממוזער|209x209 פיקסלים|השחקן [טרי קרוז מגלם את דמותו של טרי ג'פורדס]]

### טרי ג'פורדס
טרי הוא הסמל בתחנה והאחראי על צוות הבלשים בה. למרות שטרי הוא מפתח גוף ובעל חזות מאיימת, הוא מתברר להיות טיפוס רגיש שמדבר בחיבה רבה על שתי בנותיו התאומות קגני ולייסי (קרויות כך על שם סדרת משטרה בעלת אותו השם). בדיחה חוזרת בסדרה כוללת את טרי שובר ומנפץ חללים שונים בתחנה בטעות מפאת גודלו וחוזקו. בתחילת הסדרה, טרי לא יוצא לעבודת שטח מכיוון שנולדו לו תאומות והוא חושש לחייו לאחר היוולדן. למרות זאת, טרי החליט לחזור לשטח בזמן כדי להציל את קפטן הולט. לטרי חיבה רבה ליוגורט והוא נוהג לכנות עצמו בגוף שלישי. למרות אופיו הילדותי לעיתים ושיתופי הפעולה שלו עם המתיחות של שאר חברי התחנה, טרי משמש כדמות אב לבלשים ואחראי על תפקודם.

טרי היה בלש עוד משנת 1995 וצוות לתחנת 65, שם הוא נלעג רבות על ידי עמיתיו בעקבות פשיטה שהשתבשה. למרות זאת, בזכותו של ג'ייק, טרי מצליח לתפוס את האשם בתיק ולסגור מעגל. בעברו, טרי היה שחקן פוטבול באוניברסיטת סירקיוז. במהלך לימודיו באוניברסיטה, טרי נרשם לתוכנית חילופי סטודנטים ביפן והתאהב באישה בשם צ'יאקי (), אך זאת בגדה בו. בזכות תקופת שהיתו ביפן, טרי יודע לדבר מעט יפנית.

במהלך העונה השנייה ובעקבות בקשת אשתו, טרי כמעט ועובר ניתוח לחסימת צינור הזרע, אך בזכותו של ג'ייק הוא מבין שהוא לא באמת רוצה בניתוח ומחליט לבטל את העניין מכיוון שהוא רוצה עוד ילדים. בהמשך העונה, אשתו, שרון נכנסת להיריון ובעונה השלישית יולדת את בתם השלישית, אווה ג'פורדס וטרי הופך את ג'ייק לסנדק שלה.

למרות שנדמה שטרי מרוצה מהיותו סמל, הוא שואף להפוך ללוטננט וכהוכחה לכך, הוא רכש כתפות חדשות אותן הוא תכנן ללבוש לאחר שיעבור את מבחן הדרגה. בפרק "", טרי מנסה להצטרף למועצת העיר כדי לקבל עוד אחריות, אך נבלם לאחר שדיווח על שוטר שחשב אותו לפושע בעקבות היותו אפרו אמריקאי. בשוד ליל כל הקדושים בעונה השישית, טרי חושף בפני החבורה שהוא עבר את בחינת הדרגה והפך ללוטננט מספר שבועות טרם השוד (השוד אורגן על ידי החבורה כדי לשמח את טרי). בעקבות קיצוצי תקציב, טרי כמעט והועבר לסטטן איילנד, אך בזכות וואנץ' הוא נשאר במחלקה, אך על חשבונו של הולט שנאלץ להפוך שוב לשוטר במדים.

בעונה השמינית ובעקבות מינויו של הולט לקפטן תוכנית שיקום המשטרה, טרי יורש את תפקידו ומפקד על תחנת 9-9.
[ימין|ממוזער|192x192 פיקסלים|השחקנית [מליסה פומרו מגלמת את דמותה של איימי סנטיאגו]]

### איימי סנטיאגו

איימי סנטיאגו היא בלשית בתחנה ושותפתו של הבלש ג'ייק פראלטה ולאחר מכן אשתו. איימי מוצגת כבלשית מחוננת שאוהבת לעבוד "על פי הספר" ומציגה התנהגות נויירוטית. איימי מנסה באופן תדיר לגרום לקפטן הולט לשמש כמנטור עבורה. בפרק הראשון בסדרה, טרי מסביר להולט שאופייה התחרותי של איימי נובע מילדותה ביחד עם שבעה אחים זכרים. איימי מוצגת כבלשית מחוננת שהולכת על פי הפרוצדורה ולעיתים קרובות עייפה מתעלוליו של ג'ייק. למרות שבתחילה היא מוצגת כ, בהמשך הסדרה איימי מקבלת הכרה משאר חבריה ולומדת לפתח אופי משלה.

בעבר, איימי הייתה שוטרת סיור במחלק 64, אך ביקשה לעבור למחלק 9-9 לאחר שמפקדה הקודם תקף אותה מינית זמן קצר לאחר מינוייה כבלשית. איימי שמרה בסוד על האירוע מחשש שחשיפתו תהרוס את הקריירה שלה, אך בהמשך היא נפתחת מול ג'ייק בזמן שהם חוקרים תקיפה מינית ביחד.

בפרק האחרון בעונה הראשונה, ג'ייק מתוודה בפני איימי על רגשותיו, אך היא דוחה אותו מאחר שהיא לא רוצה לנהל רומן עם קולגה. כשג'ייק ואיימי נאלצים להוביל אסיר למעצר ולבלות את הלילה לפני כן במלון, מתברר שאיימי מרגישה גם היא רגשות רומנטיים כלפי ג'ייק ובעקבותיהם היא נפרדת מבן זוגה דאז, השוטר טדי וולס (). למרות הכל, השניים פותחים במערכת יחסים ובהמשך הם עוברים לגור ביחד ואף מתארסים. השניים לבסוף מתחתנים בסוף העונה החמישית בתחנה בטקס שאותו הולט הנחה. בעונה השביעית, איימי נכנסת להיריון ויולדת את בנם שלה ושל ג'ייק, מקליין "מאק" פראלטה-סנטיאגו.

בסוף העונה השלישית, איימי נכנסה לכלא כסוכנת סמויה בהיריון במטרה להתחבר עם אסירה אחרת. במקור, השחקנית מליסה פומרו אכן הייתה בהיריון והפרק נעשה במטרה להסתיר את הדבר מהצופים. כאשר מליסה פומרו הייתה בהיריון שני, הוסבר במסגרת העלילה שהיא וג'ייק מצפים לילד.

במסגרת רצונה להפוך לקפטנית הכי צעירה במשטרה, איימי עוברת את מבחן הדרגה והופכת לסמלת. מאז, סנטיאגו לבושה במדי משטרה כחולים (בשונה מהבלשים שלבושים בבגדים אזרחיים) ומפקדת על יחידה של שוטרים במדים. בעונה השמינית ותודות לעבודתה הרבה, תוכנית לשיקום תדמית המשטרה אותה היא יצרה מוטמעת ברחבי כל תחנות המשטרה בניו יורק והיא הופכת למנהלת התכנית והולט הופך לקפטן התכנית בהתאמה. בעקבות עבודתה החדשה ובעיות בלוח הזמנים, ג'ייק מחליט להתפטר מהמשטרה במטרה לגדל את בנם בבית.

בעונה השישית, מוסבר שלאיימי מערכת יחסים טעונה עם אחיה, דייוויד (לין-מנואל מירנדה) שגם הוא שוטר ומצטיין בכל דבר שאיימי עושה. למרות זאת, השניים מתפייסים לאחר שהיא וג'ייק עוזרים לדייוויד לנקות את שמו לאחר שנחשד כסוחר סמים. חלק מתחביבייה של איימי כוללים פתירת תשבצים והשתתפות בערבי טריוויה. איימי היא מעמתת מוכשרת ובעלת אלרגיה לכלבים.
[ימין|ממוזער|179x179 פיקסלים|השחקן [ג'ו לו טרוליו מגלם את דמותו של צ'ארלס בויל]]

### צ'ארלס בויל
צ'ארלס בויל הוא בלש בתחנה וחברו הטוב ביותר של ג'ייק. בויל הוא מגושם ופתי, אך כנה ונאמן לחבריו. בויל מעריץ את ג'ייק ונחרד בכל פעם שהאחרון מתחבר לאנשים אחרים מחשש שהוא יוחלף. בויל הוא גרוש ובתחילה התגורר במרתף של אשתו לשעבר, אלינור (קתרין האן) ובן זוגה, הרקולס (שהיה גם עורך הדין של צ'ארלס בגירושים). למרות זאת ובזכותה של רוזה, הוא מוצא לעצמו דירה חדשה. בויל הוא בשלן ובעל אתר לביקורות אוכל באינטרנט. לעיתים קרובות, רוב האנשים סביבו נגעלים בעקבות תיאוריו הישירים של צ'ארלס על אוכל ואינטימיות.

לאחר שהציל את רוזה מירי, צ'ארלס זכה בעיטור האומץ על פועלו, אך הישגיו נשכחו במהרה לאחר שסוס בשם "סרג'נט פינאט באטר" (בעברית: סמל חמאת בוטנים) זוכה באותו העיטור שצ'ארלס זכה בו. בדיחה חוזרת בסדרה היא שנאתו הרבה של בויל לסוס, אך לבסוף הוא משתמש בו בכדי לעזור לג'ייק להגיע לתחנה בזמן כדי לסייע לאיימי ללדת את בנם. בפרק "", צ'ארלס חושף שהוא בוגר שרה לורנס קולג'. בעונה השמינית, צ'ארלס מגלה שהוא לא נצר למשפחת בויל לאחר שמתברר שאמו של צ'ארלס הייתה בקשר עם גבר אחר, אך לין (אביו המאמץ) אימץ אותו כבנו שלו. למרות שהוא גילה שהוא לא באמת נצר למשפחת בויל, צ'ארלס הוכרז כ-"בויל הכי בויל" לאחר שהוא היחיד שהצליח לפתוח צנצנת מחמצת שהוכנה על ידי סבתא בויל בחווה המשפחתית.

בעונתה הראשונה של התכנית, צ'ארלס היה מאוהב ברוזה, שלא החזירה לו אהבה ואיימה לתקוף אותו בדרכים שונות אם הוא ימשיך לחזר אחריה. במהלך מסיבה בביתו של קפטן הולט, צ'ארלס מתחבר למבקרת אוכל בשם ויויאן () והשניים נעשים זוג ואף מתארסים, אך לאחר מכן נפרדים מכיוון שבויל לא רצה לעבור איתה ביחד לקנדה. לאחר שג'ייק עוזב את היחידה כדי לתפקד כסוכן סמוי, צ'ארלס משתכר במסיבת הפרידה של ג'ייק ושוכב עם ג'ינה. לאחר מכן, השניים פותחים ברומן סודי, אך חושפים אותו לאחר שג'ייק ואיימי גילו אותם בשעת מעשה. למרות סיום הרומן, צ'ארלס וג'ינה משדכים בטעות בין לין, אביו של צ'ארלס לדרלין, אמה של ג'ינה והם לבסוף מתחתנים, אך מתגרשים לאחר שדרלין בוגדת בלין. בעונה השלישית, צ'ארלס מתאהב באוצרת אמנות בשם ג'נביב (מרי לין רייסקוב) שמואשמת בגניבה מגלריית האמנות שברשותה. צ'ארלס מצליח (בעזרתו של ג'ייק) למצוא את האשמה האמיתית וג'נביב משוחררת. לאחר מכן, היא ובויל הופכים לזוג ומאמצים ילד לטבי בשם ניקולאז' ().

בעונה החמישית, צ'ארלס ואיימי רוכשים משאית מזון לה צ'ארלס קורא בשם "הדבר היחיד" מכיוון שהדבר היחיד שנמכר בה הוא כריך קציצות בשר. למרות זאת, צ'ארלס סוגר את העסק מפאת הלחץ הנפשי הכרוך בהפעלתו וכן לאחר שהמשאית שלו נשרפה והוא מקבל פיצויים מחברת הביטוח. מלבד היצ'קוק וסקאלי, צ'ארלס הוא הבלש היחיד שדרגתו לא משתנה במהלך התכנית (להוציא את רוזה שהתפטרה מהמשטרה בתחילת העונה השמינית). לאחר שג'ייק מתפטר מהמשטרה, צ'ארלס הופך לבלש ראשי ומקבל שותף בשם לרקין, שהופך למעריצו המושבע של צ'ארלס (בדומה לדרך שבה צ'ארלס העריץ את ג'ייק).

צ'ארלס נוהג להגיד לעיתים קרובות דברים שנשמעים מיניים או לא נאותים ולוקח לו רגע לקלוט מה הוא אמר.
[ימין|ממוזער|193x193 פיקסלים|השחקנית [צ'לסי פרטי מגלמת את דמותה של ג'ינה לינטי]]

### ג'ינה לינטי
ג'ינה לינטי הייתה בתחילה מזכירת התחנה ולאחר מכן העוזרת האישית של קפטן הולט. ג'ינה היא לא שוטרת, אך בעלת חכמת רחוב ויכולות הבחנה יוצאות דופן. ג'ינה מרבה ללעוג באופן תדיר לרוב חברי היחידה, בייחוד כלפי צ'ארלס ואיימי. ג'ינה מכורה לרשתות החברתיות וניתן לראותה לרוב כשהיא מתעסקת בטלפון שלה במקום לעשות את העבודה עליה היא מקבלת שכר. ג'ינה היא נרקיסיסטית ונוהגת לשבח ולהלל את עצמה באופן תדיר (באחד הפרקים היא אף ציינה שהיא רקדנית טובה יותר מבריטני ספירס). ג'ינה נמשכת לטרי ולא מרבה להסתיר זאת, אך טרי הנשוי לא נענה לחיזוריה. בעונה הראשונה במהלך מסיבה בביתו של קפטן הולט, ג'ינה מצליחה להסיח את דעתם של מספר פסיכולוגים בכך שהיא נותנת להם לאבחן את האישיות שלה. בסוף הפרק מתברר שבנוסף להיותה נרקיסיסטית, ג'ינה היא גם קלפטומנית.

ג'ינה התקבלה לעבודתה בזכותו של ג'ייק, אותו היא מכירה מילדות (במציאות, אנדי סמברג וצ'לסי פרטי אכן גדלו ביחד בתור ילדים). בנוסף, השניים למדו ביחד בחטיבת הביניים וג'ינה בטעות הרסה את שמו של ג'ייק לאחר שהאשימה אותו בהלשנה, אך מתברר שהיא עשתה זאת כדי למנוע מג'ייק להסתובב עם טיפוסים רעים. בעונה השנייה, ג'ינה מועברת ביחד עם הולט למחלקת יחסי הציבור של המשטרה, אך לבסוף חוזרת ביחד איתו למחלק לאחר שהולט וג'ייק לכדו רוצח סדרתי. במהלך הפרקים נרמז שג'ינה הייתה מאורסת שמונה פעמים. לאחר שהתעצבנה מהודעותיו של בויל, ג'ינה מצהירה שהיא מעדיפה להידרס על ידי אוטובוס מאשר לקרוא את מה שבויל כותב (מה שאכן קורה בפועל בסוף אותו הפרק) ובמהלך הפרקים הבאים, היא נראית מחלימה מפציעתה. במהלך העונה הרביעית, ג'ינה נכנסת להיריון מבן דודו של צ'ארלס, מילטון (ראיין פיליפה) ולאחר מכן היא נעדרת בחלק מהעונה החמישית לאחר שהיא יצאה לחופשת לידה (במציאות, השחקנית אכן הייתה בהיריון ויצאה לחופשת לידה). ג'ינה מכנה את בתה "איגי" כקיצור לשם "אניגמה".

בפרק ליל כל הקדושים בעונה הרביעית, ג'ינה חושפת ששתי שיניה הקדמיות נשברו ושהיא מרכיבה פלטה בעקבות מסיבת יום הולדת בה השתתפה כשהייתה ילדה. בעונה השישית, ג'ייק עוזר לג'ינה להבין שכישוריה מתאימים לעבודה אחרת והיא מחליטה להתפטר מהמשטרה ולהפוך להיות קואוצ'רית ואושיית רשת. למרות זאת, ג'ינה מופיעה בפרק האחרון בסדרה וחושפת שהיא התעשרה.
[ימין|ממוזער|190x190 פיקסלים|השחקן [אנדרה בראואר מגלם את דמותו של קפטן ריימונד הולט]]

### ריימונד הולט
ריימונד הולט הוא קפטן מחלק 9-9. הולט ידוע במזגו הקר והרגוע ודיבורו מזכיר מעין אדישות. הולט הוא לא חסיד של הומור והבדיחות עליו בסדרה נסובות סביב אהבתו למתמטיקה, מוזיקה קלאסית וידוענים שאף אחד לא מעריץ מלבדו. למרות זאת, אופיו הכייפי של הולט נחשף לעיתים רחוקות מול הבלשים והוא נוהג לבלות איתם רבות, אף על פי שהדבר לא נהוג. הולט הוא אינטלקטואל ונהנה מאופרה, מוזיקה קלאסית, היגיון ובילוי עם חבריו האקדמאיים של בעלו, קווין. למרות היותו של הולט שוטר מוכשר, הקידום בו הוא חשק נמנע ממנו שנים רבות מפאת היותו אפרו אמריקאי והומו. הולט יצא מהארון בשנת 1987 והקים במשטרה אגודה לסיוע לשוטרים גאים אפרו אמריקאים כמוהו. טרם עבודתו כקפטן, הולט שירת במחלק הרצח בשנות ה-80.

הולט נשוי לקווין קוזנר (), ראש החוג ללימודים קלאסיים באוניברסיטת קולומביה. להולט וקווין כלב קורגי בשם צ'דר שאולף ומקשיב היטב לפקודותיהם. להולט הייתה יריבות ארוכת שנים עם סגנית ניצב המשטרה, מדלין וואנץ' (קירה סדג'וויק), שבעבר הייתה שותפתו וחברתו הטובה, אך הקריירה שלה צמחה בזמן שהולט נשאר תקוע במקום בעקבות מוצאו ונטייתו המינית. לאחר שג'ייק והולט מצליחים לפענח תיק סמים, וואנץ' מנצלת את העובדה ומקדמת את הולט למחלקת יחסי הציבור של המשטרה ובכך הוא עוזב את התחנה. למרות זאת, הולט חוזר לאחר שהוא וג'ייק עוצרים רוצח סדרתי. הולט וקווין בעברם רכשו שברולט קורווייר אותה הם מכנים "גרטי", אך היא נגנבה ולבסוף הושמדה במהלך חקירה עם שודד הפונטיאק, דאג ג'ודי (קרייג רובינסון). למרות זאת, ג'ודי מחזיר להולט טובה על זה ששחרר אותו ורוכש עבורו רכב חדש מאותו הדגם וקורא לו "סקסרלה". בגבו של הולט ישנו קעקוע המוסתר מעיני הצופים והבלשים עד הפרק האחרון, בו נחשף שהקעקוע הוא מעין שילוב בין צ'דר לקווין.

בסוף העונה השלישית, ג'ייק והולט נאלצו לעבור לפלורידה כחלק מתכני להגנת עדים לאחר שמאפיונר בשם ג'ימי פיגיס איים על חייהם. בעוד ג'ייק מתכנן את חזרתו לניו יורק, הולט מנסה לנצל את המיטב ממצבם, אך נשבר ומשתף פעולה עם ג'ייק. לבסוף, השניים, בעזרתם של שאר חברי היחידה, מצליחים ללכוד את פיגיס ולחזור לניו יורק. בתחילת העונה החמישית, הולט סוגר עסקה עם מאפיונר בשם שיימוס מרפי בתמורה למידע שהוביל לשחרורם של ג'ייק ורוזה מהכלא לאחר שאלו הופללו בשוד שלא ביצעו. למרות זאת, כשהולט מגלה שהוא מועמד לתפקיד ניצב המשטרה, הוא מנסה לטרפד את ראיון המינוי מכיוון שהוא חושש ששיימוס יינצל את מעמדו כדי לסחוט אותו. לאחר שהצליח להערים על שיימוס בעזרת שאר החבורה, שיימוס חוטף את קווין, אך הולט מציל אותו בעזרתו של ג'ייק ושיימוס נעצר. למרות שעבר את הריאיון, הולט לא עובר ובמקומו ממונה ניצב בשם ג'ון קלי שמנסה לפתור פשעים בעזרת האזנות סתר לא חוקיות. הולט מצליח לעצור את קלי בעזרתם של כמה מאויביהם הישנים של התחנה. למרות זאת, וואנץ' נוקמת בהולט פעם נוספת והופכת אותו לשוטר במדים. הולט חוזר לתפקידו כקפטן התחנה לאחר מותה הפתאומי של וואנץ'.

בעונה השמינית ובעקבות קשיים בבית, הולט וקווין נפרדים, אך בזכות ג'ייק ושאר החבורה הם חוזרים להיות ביחד ומחדשים את נדריהם בטקס. בסוף העונה השמינית, הולט ממונה לקפטן תוכנית שיקום המשטרה שאיימי יצרה ועוזב את התחנה. למרות זאת, הוא מגיע בכל שנה לתחנה כחלק משוד ליל כל הקדושים המסורתי.

דמותו של הולט, ביחד עם דמותו של ג'ייק היא היחידה שהופיעה בכל פרקי הסדרה.
ימין|ממוזער|173x173 פיקסלים|השחקן  מגלם את דמותו של מייקל היצ'קוק

### מייקל היצ'קוק
מייקל היצ'קוק הוא אחד הבלשים הוותיקים בתחנה ושותפו (כבר 30 שנה) הוא הבלש נורם סקאלי. למרות טבעם העצלני, השניים הוכיחו את כישוריהם, אך מעדיפים להתעצל לרוב מאשר לבצע את עבודתם. בפרק "" מתברר שבשנות ה-70, השניים היו בלשים מצטיינים ובעלי כושר גופני רב. למרות זאת, לאחר שהצילו מלצרית מבן זוגה סוחר הסמים, השניים התמכרו לכנפי עוף ומאז משקלם עלה בהרבה והם פיתחו התנהגות עצלנית. השניים מעדיפים לבצע עבודה משרדית מאשר לצאת לעבודת שטח.

רוב רובה של היחידה נגעלת מהיצ'קוק מגישתו השנויה במחלוקת כלפי נשים ומההתנהגות הסוטה שהוא מציג. בפרק "" מתברר שהיצ'קוק הוא שיאן המעצרים של התחנה (מפאת היותו בלש יותר משלושים שנה) וטרי מנסה לעקוף אותו, אך נכשל. כדי לחגוג את המאורע, היצ'קוק קיעקע על זרועו קעקוע של עצמו מכוון אקדח לפיו ולוחץ על ההדק (אך הוא עצמו לא מבין מה הקעקוע באמת רומז). בעונה השמינית, היצ'קוק טוען שהוא פרש מהמשטרה ועבר להתגורר בברזיל, אך המשיך לשמור על קשר עם סקאלי באמצעות שיחות וידאו. למרות זאת, בפרק הסיום של הסדרה מתברר שהיצ'קוק מעולם לא פרש מהמשטרה או התגורר בברזיל, אלא מתגורר בקראוון שלו (מה שעוזר לו לזכות בשוד ליל כל הקדושים האחרון).
ימין|ממוזער|207x207 פיקסלים|השחקן  מגלם את דמותו של נורם סקאלי

### נורם סקאלי

נורם סקאלי הוא בלש בגיל העמידה ועצלן. סקאלי הוא שותפו של הבלש מייקל היצ'קוק (כבר 30 שנה) וחברו הטוב ביותר. סקאלי מציג כישרונות בשירת אופרה ושליטה בצרפתית. סקאלי יודע לתרגם קוד מורס ועל פי טרי, הוא מכין קפה מצוין. בנוסף, סקאלי מציג יכולת לשחזר מסמכים שנגרסו באחד הפרקים. בדיחה חוזרת בסדרה היא היותו של סקאלי סובל ממחלות רקע שונות והשווצה בהן בפני שאר החבורה (שנגעלים בתגובה). סקאלי גם סובל באופן תדיר מהתקפי לב ומחזיק באמתחתו תיק תרופות גדול למקרי חירום. סקאלי נוהג להביך את עצמו תדיר בעיני שאר הבלשים, לעיתים בטעות ולעיתים כי הוא נהנה מתשומת הלב שזה מביא לו. בעונות המוקדמות, סקאלי היה נשוי והייתה לו כלבה, כאשר הבלשים לא יודעים למי מהן קוראים "קלי" (לאחר מכן התגלה שלשתיהן קוראים קלי). לאחר שהוא מתגרש מקלי, הוא מתחיל לצאת עם אישה בשם סינדי שץ, הדומה לו מאוד בתכונותיה. לסקאלי יש אח תאום בשם ארל (מגולם גם הוא על ידי מילר). למרות שהוא והיצ'קוק התחילו כבלשים צעירים בעלי כושר גופני רב, הם התמכרו לכנפי עוף ומאז הזניחו את בריאותם והעלו במשקלם, מה שהוביל להתנהגותם העצלנית.

## דמויות חוזרות
### משטרת ניו יורק וכוחות הביטחון
* מפקד הכיבוי **בון** (פאטן אוסוולט): מפקד תחנת הכיבוי המקומית בברוקלין. לבון וצוותו יריבות רבה עם חברי תחנת 9-9, אך במהלך עבודתו, הוא וג'ייק משתפים פעולה כדי למצוא מצית לאחר שג'ייק סיפר לבון את הסיפור על נטישת אביו את המשפחה.
* קפטן **קיט פמברוק** (דין וינטרס): מכונה "הנשר" על ידי הבלשים, מכיוון שהוא נוהג "לשעוט" אל עבר חברי התחנה ולגזול מהם תיקים גדולים ולהעבירם למחלקת "" כדי לזכות בתהילה. פמברוק נוהג לעיתים קרובות להקניט את הבלשים ולהשפילם. לאחר מותו של קפטן סת' דוזרמן, פמברוק הופך לקפטן של מחלק 9-9 עד לשובו של קפטן הולט. במהלך כהונתו כקפטן, הוא נוהג בבלשים בחוסר כבוד ומכריח אותם לעבוד על תיקים "פשוטים" (מאחר שאת כל התיקים הכבדים הוא מעביר למקרים חמורים). בפרק "", פמברוק גנב את מקומם של ג'ייק ואיימי באולם חתונות במטרה להתחתן עם פעילת זכויות אדם בשם ג'יין מונרו (). כשהשניים מגלים שפמברוק שיקר לה והסתיר את טבעו האמיתי, השניים מחליטים להתנקם בו וחושפים בפניה את האמת עליו. פמברוק מגויס על ידי ג'ייק כחבר ב-"יחידת המתאבדים" אותה ג'ייק והולט הקימו במטרה להילחם בסגן הניצב ג'ון קלי (). למרות זאת, פמברוק בגד בחבורה לאחר שסגר עסקה עם וואנץ' בתמורה להפיכתו לקפטן תחנת 69. מתברר שהבגידה של פמברוק הייתה מתכוננת על ידי ג'ייק ו-וואנץ' כדי לרמות את ג'ון קלי.
* סמל **טדי ראמוס** (שם נעורים: וולס) (): בלש בתחנה 82. בעברו, טדי היה בזוגיות עם איימי סנטיאגו. השניים נפרדו, אך נשארו חברים קרובים ונפגשו במחנה שעסק בקודי משטרה. לאחר שהם חזרו להיות ביחד, איימי נפרדת ממנו שוב מפאת אישיותו ותחביביו המשעממים. בעונה הרביעית, טרדי מבצע הערכה לתחנה לאחר שרמת הפשיעה בברוקלין ירדה והתחנה הייתה בסכנת סגירה. טדי טוען שהוא השתנה, אך ג'ייק ואיימי עדיין טוענים שהוא "האדם הכי משעמם באמריקה". בדיחה חוזרת בסדרה מציגה את טרי בפרקים השונים, כאשר הוא עדיין לא התגבר על רגשותיו לאיימי ומציע לה נישואין ללא הפסקה (גם כאשר הוא בזוגיות עם אישה אחרת וגם לאחר חתונתם של איימי וג'ייק), אך איימי ממשיכה לדחות אותו במיאוס. בעונה השביעית, טדי חושף שהוא התחתן עם אישה בשם אליזבת' ראמוס, אימץ את שם משפחתה והשניים מצפים לילד באותו הזמן שג'ייק ואיימי מצפים גם הם. למרות שהוא נשוי ואב לילד, הוא עדיין ממשיך להציע לאיימי נישואין, אך ללא הצלחה.
* **אוליבר** (): אוליבר הוא חוקר מקרי מוות בו הבלשים נעזרים במהלך חקירותיהם.
* הבלש **אדריאן פימנטו** (ג'ייסון מנטזוקאס): בלש משטרה לא שפוי שחזר למחלק לאחר שעבד 12 שנה כסוכן סמוי בארגון הפשע של ג'ימי "הקצב" פיגיס. פימנטו החל לצאת עם רוזה בפרק "" והשניים התארסו בפרק "". למרות זאת, במהלך מסיבת הרווקים של פימנטו מתברר שפיגיס שלח מתנקש כדי לחסלו. על מנת להציל את רוזה, שמא פיגיס ינסה להתנקש בה, פימנטו יורד למחתרת. פימנטו יצא ממחבואו כחודש לאחר מעצרו של פיגיס, אך איבד את עבודתו כבלש והפך לחוקר פרטי. פימנטו ורוזה המשיכו לצאת, אך לבסוף נפרדו בעונה החמישית. פימנטו העביר את החודשים הבאים באלסקה ולאחר מכן חזר לברוקלין והחל לעבוד כחוקר ביטוח. לאחר מכן, פימנטו פוטר מחברת הביטוח והתחיל לעבוד כקופאי בסופר. בפרק "", פימנטו הופך לחוקר פרטי בשנית ומתחיל לעבוד עם ידוענים לאחר שג'ייק ובויל סייעו לו לעצור פסיכיאטר שרשם לפימנטו כדורים פסיכיאטריים שמחקו את זכרונו. בעונה השמינית, רוזה משתמשת בפימנטו כהסחת דעת במהלך שוד ליל כל הקדושים. בסוף הסדרה, פימנטו עובר לקנדה ומועסק בהגנה על מכרה יהלומים מזאבים.
* מפקד המחוז **פודולסקי** (): מפקד מחוז ברוקלין שמשתמש בדרגתו וקשריו לשימושים אישיים וביניהם סיוע לבנו המתבגר, טרוור (מייקל גראנט) לברוח ממאסר בפרק "".
* קפטן **מגקינלי** (): הקפטן הקודם בתחנת ה-9-9 לפני הגעתו של הולט. פוטר בעקבות אדישותו לבלאגן שג'ייק ושאר הבלשים גורמים. בפרק "" מתברר שהוא נפטר והחבורה נוסעת ללוייתו.
* **מדלין וואנץ**' (קירה סדג'וויק): סגנית הניצב במשטרה. מציגה פעמים רבות רשעות וחוסר באתיקה מקצועית. וואנץ' מתעבת את ריימונד הולט. בעבר, וואנץ' והולט היו שותפים וחברים קרובים, למרות זאת, יחסיהם התדרדרו מאז. הולט מאמין שזה קרה מכיוון שהוא דחה את חיזוריה של וואנץ' מפאת נטייתו המינית. למרות זאת, בהמשך מוסבר שוואנץ' שונאת את הולט מכיוון שהאחרון השפיל אותה מול דרק ג'יטר. וואנץ' התוודתה מול הולט שהזהות המינית שלו היא הדבר היחיד שהיא באמת מכבדת ומעריכה בו. במשך השנים, וואנץ' התקדמה בסולם הפיקוד על חשבונו של הולט, שסבל מיחס מחפיר בעקבות נטייתו המינית ומוצאו. בסדרה, וואנץ' מנסה תדיר להכשיל את בלשי מחלק 9-9 במטרה לגרום לסילוקו של הולט מתפקיד הקפטן. למרות זאת, הולט, בעזרת שאר הבלשים מצליח תמיד לצאת כשידו על העליונה. לאחר שוואנץ' מתה בפתאומיות, היא שולחת בטרם מותה סרטון להולט ובו היא נוקמת בו בפעם האחרונה ומכריחה אותו לנהל את טקס האשכבה שלה ולנאום לזכרה (תוך ידיעה שהולט לא יהיה מסוגל להגיד דבר חיובי על וואנץ' ולכן הוא יפוטר). למרות זאת, הולט מתוודה בנאומו שהוא יתגעגע לוואנץ' וליריבות ביניהם.
* השופט **מרקוס מרינוביץ**' (פרי לי. בראון): שופט בבית המשפט ששופט תיקים הקשורים למחלק 9-9. השופט מרינוביץ' היה השופט במשפטם של רוזה וג'ייק ושלח את השניים למאסר.
* עורך הדין **קארל קרם** (ויל היינס): התובע המחוזי בברוקלין שלעיתים קרובות עובד עם חברי התחנה במהלך דיונים משפטיים.
* קפטן **ג'ייסון "סי.ג'יי" סטנטלי** (): הקפטן שהחליף את קפטן הולט לאחר שהאחרון עבר עם ג'ייק לפלורידה כחלק מתוכנית להגנת עדים. סי.ג'יי הוא קפטן חסר כל כישורי ניהול והוא מוצג לרוב ככסיל מוחלט. בתחילה, הוא הרשה לבלשים לעשות ככל העולה על רוחם (מפאת חוסר ניסיונו בתפקיד פיקודי), אולם לאחר שיחה עם איימי הוא החל להתנהג ביותר קשיחות. סי.ג'יי העניש את החבורה לאחר שהם נסעו לפלורידה בלי רשותו כדי לסייע להולט וג'ייק והעביר את כל הבלשים לעבודה במשמרות הלילה. לאחר שהוא בטעות מאבד תיק גב ובתוכו קוקאין, הולט וג'ייק מנסים לסייע לו תוך תקווה שבקשת ההעברה שלו תאושר והוא יעזוב את התחנה. בסופו של דבר, התכנית מצליחה והולט גורם לסי.ג'יי בעקיפין להשפיל את עצמו במהלך מסיבת עיתונאים ולאבד את מעמדו כקפטן. סי.ג'יי חוזר בשנית כשג'ייק מרכיב צוות בשם "יחידת המתאבדים" כדי להפיל את סגן הניצב ג'ון קלי. בעוד סי.ג'יי היה אמור להעמיד פנים שהוא קורבן חטיפה, הוא לא זיהה את ג'ייק והשאר והאמין באמת ובתמים שהוא נחטף, מה שכמעט והרס את התכנית.
* קפטן **אוליביה קרופורד** (אליסון טולמן): מוצגת בסדרה לאחר שהתברר שהיא והולט מתחרים על תפקיד סגן הניצב. למרות זאת, במהלך פגישה בה כל מועמד מציג את משנתו, הולט מגלה שהאחראיים לא מעוניינים לקדם את קרופורד מכיוון שהיא אישה. למרות שהדבר מבטיח את ניצחונו, הולט מחליט לדחות את המצגת שלו עד שצוות חדש של בוחנים ייבחר מחדש וייתן הזדמנות שווה לכל מתמודד (לאחר שהוא הרגיש על גופו כיצד מוצאו ונטייתו מונעים ממנו קידום). למרות שהם יריבים, אוליביה מעריכה את פועלו של הולט. בהמשך, אוליביה מסייעת להולט להשיב מכתב שהוא שלח לוועדת הבחירה ובו הוא מוותר על רצונו להתמודד לתפקיד (מפאת כבוד לאוליביה). לבסוף, האחרונה מקדימה אותו ומוותרת על מועמדותה כדי לתת לו את הסיכוי לזכות (בסופו של דבר הולט לא נבחר ובמקומו נבחר לתפקיד ג'ון קלי).
* הבלש **לוהאנק** (): בלש שבמקור עבד במשמרת הלילה, אך עבר למשמרת היום לאחר שקפטן סטנטלי העניש את הבלשים והעביר אותם למשמרת הלילה. בדיחה חוזרת בסדרה היא חייו מלאי הצער של לוהאנק: אשתו התמכרה למשככי כאבים והוא סובל מסרטן הערמונית. ללוהאנק יש בקתה משלו שנקראת "אחוזת הסירחון" (משרד הבריאות כינה אותה כך בעקבות הפרות בריאותיות משמעותיות). טרי, ג'ייק וצ'ארלס מתארחים בבקתה של לוהאנק בפרק "".
* **דבי פוגל** (): שוטרת סיור שהופכת לשותפתו של הולט לאחר שוואנץ' מורידה אותו מדרגת קפטן והופכת אותו לשוטר סיור. מוצגת כאישה מאוד נאיבית וחסרת חברים. דבי סיפרה שהיא התגייסה למשטרה כדי לפתור את רצח אחותה, מה שהפתיע מאוד את הולט. לאחר מכן התברר שהיא עובדת בחשאי עבור מאפיונר בשם סילביו נוצ'י (זוראן רדנוביץ׳) ובמסגרת עבודתה, גנבה מחדר הראיות שקיות קוקאין וכלי נשק (מכיוון שבויל ניסה לרומם את רוחה ולעודד אותה שהיא מסוגלת לעשות הכל). כדי ללכוד אותה, ג'ייק ורוזה העמידו פנים שהם שוטרים מושחתים כדי שהיא תוביל אותם לנוצ'י, אך היא גוברת על שניהם לאחר שהסניפה כמויות רבות של קוקאין. לאחר שהיא מגלה שדבי מתנהגת כך כתוצאה מיחס מחפיר מהוריה, ליבה של רוזה נפתח כלפייה והיא משכנעת את דבי לשחררם כדי שהם ילכדו את נוצ'י ביחד. כשדבי נעצרת, רוזה משכנעת את התובע המחוזי להקל בעונשה של דבי.

### משפחה וחברים של הדמויות הראשיות
* **האנק** (): הבעלים של הפאב "הבר של שו", הבר האהוב על חברי היחידה. למרות שהאנק מתעצבן תדיר מהתנהגות הבלשים בבר, הוא מסכים להם להישאר מכיוון שהם שותים שם הרבה ומשלמים הרבה כסף.
* ד"ר **קווין קוזנר** (): ראש החוג ללימודים קלאסיים באוניברסיטת קולומביה ובעלו של קפטן הולט. קווין לא מחבב שוטרים מפאת היחס המחפיר שבעלו, ריימונד הולט זכה לו משוטרים אחרים בעקבות נטייתו המינית. למרות זאת, קווין מתחיל לחבב בהדרגה את בלשי היחידה לאחר שג'ייק והבלשים מראים לו כמה הם מכבדים ואוהבים את הולט. בדומה להולט, קווין הוא בעל אישיות קרה, רשמית וכמעט שלא מציג שום רגש (הוא והולט מכנים עצמם בשמות החיבה "קפטן ריימונד הולט" ו-"דוקטור קווין קוזנר"). קווין מחשיב את הולט לאיש משעשע ונהנה מבדיחותיו (למרות שהוא לא מראה טיפה של צחוק). מכל חברי היחידה, קווין מחבב מאוד את ג'ינה ואף קורא לה בשמה הפרטי (בעוד לג'ייק הוא קורא "פרלטה" בדומה לבעלו). לקווין והולט כלב מסוג קורגי בשם צ'דר, שהולט לעיתים קרובות נעזר בו במהלך שוד ליל כל הקדושים. לאחר שהולט הזניח את מערכת היחסים שלהם לטובת עבודתו, השניים נפרדים בעונה השמינית, אך לאחר מכן מתאחדים ומחדשים את נדריהם.
* **דאג ג'ודי / שודד הפונטיאק** (): גנב רכבים חד וחכם. קיבל את שמו בעקבות נטייתו לגנוב רכבים מסוג "פונטיאק". מוצג בעונה הראשונה לאחר שנעצר על ידי רוזה, אך משכנע את הולט לסגור איתו עסקה ובתמורה לחופש, הוא יסגיר למשטרה את שודד הפונטיאק המפורסם. למרות זאת, בסוף הפרק מתברר שהוא עצמו שודד הפונטיאק ושהוא התל בבלשים וברח. ג'ודי, שמופיע בפרק אחד בכל עונה, מקדים את ג'ייק בכל צעד, אך החל מהעונה השלישית הוא מחשיב את ג'ייק לחברו (למרות התנגדותו הרבה של האחרון). למרות זאת, החל מהעונה הרביעית ג'ייק מחשיב את ג'ודי כחברו הקרוב באותה המידה. ג'ודי מסייע לג'ייק ורוזה ללכוד את אחיו החורג, אסיר נמלט ובתמורה הוא מקבל חנינה על כל פשעיו. בעונה החמישית, ג'ודי נסחט ונאלץ לשדוד בנק ולקחת את הצוות ואת הלקוחות כבני ערובה מכיוון שדמות מסתורית מעברו מאיימת על אמו. ג'ודי נעזר בג'ייק כדי לעצור את הסוחט, אך בעצמו בורח מג'ייק בשנית. בעונה השישית, ג'ודי מזייף את מותו לאחר ששותפו לשעבר מאיים עליו. לאחר שג'ודי, ג'ייק וטרי חוקרים את העניין, הם מגלים שאחותו של דאג, טרודי ג'ודי משמשת כשודדת הפונטיאק החדשה במקום אחיה. בעונה השביעית, ג'ודי מתארס לשופטת פדרלית בשם קת'רין ג'וינר ולוקח את ג'ייק ומספר עבריינים למסיבת רווקים במיאמי. שם, ג'ייק וג'ודי מצליחים לעצור את חבריו של ג'ודי מלשדוד יהלומים יקרים. לאחר שהצליחו במשימתם, ג'ודי ממנה את ג'ייק לשושבינו. בעונה השמינית, ג'ודי נעצר על פשעיו בניו ג'רזי ומנסה להתחמק מג'ייק, אך לבסוף מציל אותו מאחד מאנשיה של טרודי ג'ודי. למרות זאת ובזכותו של ג'ייק, ג'ודי נמלט ממעצר ומשתקע עם אשתו באמסטרדם.
* עורכת הדין **סופיה פרז** (אווה לונגוריה): עורכת דין מטעם ההגנה איתה ג'ייק יוצא בעונה השנייה. בתחילה, ג'ייק וסופיה נפגשים בבר ומקיימים סטוץ, אך הוא מגלה שהיא מייצגת פושע שהוא עצר קודם לכן. למרות המרירות הרבה בין שניהם מפאת עבודתם, השניים הופכים לזוג. לבסוף, סופיה נפרדת מג'ייק לאחר שהאחרון עצר את הבוס שלה, שהשתמש בקוקאין.
* **ג'ני גילדנהורן** (ג'יליאן דייוויס): מושא אהבתו של ג'ייק מבית הספר. במהלך שתי העונות הראשונות, ג'ייק מוצג כאובססיבי כלפייה ועדיין כועס מכיוון שהיא העדיפה לרקוד עם אדי פאנג ולא איתו במהלך אירוע הבר מצווה שלו. ג'ני מופיעה פעם אחת בסדרה בפרק "", שם ג'ייק מגלה שהיא הוזמנה לחתונת הוריהם של צ'ארלס וג'ינה ומתכנן לכבוש את לבה. למרות זאת, ג'ני לבסוף רוקדת עם גבר אחר. את ג'ני גילדנהורן הצעירה גילמה השחקנית טיפאני מרטין בפלשבק.
* **לין בויל** (סטיבן רוט): אביו של צ'ארלס העובד בחנות פרחים ומוצג כשאפתן שנוהג לקחת סיכונים מיותרים בדומה לבנו. לין התחתן עם אמה של ג'ינה, דרלין, אך לבסוף הם התגרשו מכיוון שדרלין בגדה בו. בפרק "" מתברר שצ'ארלס הוא לא בנו הביולוגי של לין ולכן לא נחשב כבן למשפחת בויל, לאחר שאמו של צ'ארלס ניהלה רומן עם מוכר בחנות פרחים אחרת. למרות זאת, לין אימץ את צ'ארלס כבנו שלו ולא סיפר לו את האמת.
* **דרלין לינטי** (סנדרה ברנרד): אמה של ג'ינה. סוכנת נסיעות במקצועה ובדומה לבתה, גם היא בעלת ביטחון עצמי מופרז ואופי מוקצן. דרלין התחתנה עם אביו של צ'ארלס, לין בויל בפרק "", אך בעצת ג'ינה, היא התגרשה מלין לאחר שבגדה בו.
* **ויויאן לודלי** (): מבקרת אוכל מבוגרת שצ'ארלס פוגש במהלך מסיבה בביתו של קפטן הולט. במהלך המסיבה, השניים מתנשקים בארון מעילים ולאחר מכן פותחים במערכת יחסים ואף מתארסים. למרות זאת, בויל נפרד ממנה מכיוון שהיא רוצה שהם יעברו ביחד לקנדה.
* קפטן **רוג'ר פראלטה** (בראדלי ויטפורד): אביו של ג'ייק. טייס מסחרי שנטש את המשפחה כשג'ייק היה צעיר ופצח ברומנים עם נשים ברחבי המדינה. כשהיה ילד, ג'ייק האשים את עצמו בעזיבת אביו והחל לפתח תסביכי אב ולקרוא לדמויות סמכותיות "אבא". לאחר שג'ייק מתעמת עם אביו בעקבות יחסו, רוג'ר מחליט לחזור לקשר זוגי עם אמו של ג'ייק, קרן ומנסה להפוך לאב טוב יותר עבור ג'ייק. בפרק "", רוג'ר מתוודה שלג'ייק ישנם מספר אחים חורגים במדינות שונות.
* **קרן פראלטה** (קייטי סגל): אמו התמהונית של ג'ייק. קרן היא מורה לאמנות בחטיבת ביניים במקצועה ובמהלך ילדותו של ג'ייק, היא עשתה מאמצים כדי לגדלו כאם חד הורית לאחר שרוג'ר עזב את המשפחה. למרות זאת, קרן ורוג'ר חוזרים להיות זוג וג'ייק לומד לקבל זאת.
* אדמירל **וולטר פראלטה** (מרטין מאל): סבו של ג'ייק ואביו של רוג'ר. נקרא כך מפאת דרגתו בחיל הים האמריקאי. בעל מערכת יחסים רעועה עם רוג'ר.
* **קייט פראלטה** (): אחותו החורגת של ג'ייק מצד אביו (כתוצאה מאחד הרומנים שניהל) ומתגוררת בדאלאס, טקסס. בעלת אישיות מוקצנת וכאוטית שג'ייק ואיימי מתקשים להתמודד איתה.
* **שרון ג'פורדס** (מרין דאנגי): אשתו של טרי ואמן של קגני, לייסי ואווה. שרון תומכת רבות בעבודתו של בעלה, אך שונאת כשהוא משקר לה.
* **קגני ולייסי ג'פורדס** (קלסי וסקיילר ייטס בעונות 3-4 ודני ודנה לוקט בעונה 7): בנותיהם התאומות של טרי ושרון ג'פורדס. קרויות על שם סדרת משטרה בעלת אותו השם. נוהגות לרכל על אביהם בסתר ולהערים עליו באמצעות תעלולים.
* **זיק** (): גיסו המובטל של טרי. זיק נראה מאיים וגבוה יותר מטרי. בעקבות כך, הוא נוהג להקניט את טרי על גובהו, מכנה אותי "טרי הקטן" ולועג לעבודתו כשוטר.
* **ויקטור סנטיאגו** (ג'ימי סמיטס): אביה של איימי. ויקטור הוא שוטר בפנסיה ומוצג כבעל נטייה לסדר וארגון בדומה לבתו. בתחילה, הוא לא מאשר את הקשר בין ג'ייק לאיימי, אך משנה את דעתו לאחר שג'ייק עוזר לו לפתור את אחד התיקים הישנים שלו.
* **קמילה סנטיאגו** (): אשתו של ויקטור ואמם של איימי ודייוויד. בדומה לבתה, גם היא מאוד תחרותית ונוהגת להרעיף אהבה רבה על דייוויד ולהעדיף אותו על פניה של איימי.
* **דייוויד סנטיאגו** (לין-מנואל מירנדה): אחיה הגדול של איימי ולוטננט במשטרת ניו יורק. נחשב לילד המוצלח במשפחה ומעורר את קנאתה של איימי. למרות היריבות ביניהם, ג'ייק ואיימי מסייעים לדייוויד לנקות את שמו לאחר שנחשד כסוחר סמים.
* **מרקוס** (ניק קאנון): אחיינו הצעיר של הולט שהופך לבן זוגה של רוזה בעונה השנייה. בניגוד גמור לרוזה, מרקוס הוא רומנטיקן שלא מסתיר את רגשותיו. רוזה נפרדת ממנו מכיוון שמרקוס הוא רגיש מידי ושהיא לא מוכנה עדיין לחתונה.
* **דבי הולט** (ניסי נאש): אחותו של ריימונד הולט. בניגוד גמור לאחיה, דבי היא קולנית ומלודרמטית, מה שמקשה על ריימונד להתמודד איתה.
* **לוורן הולט** (): אמם של ריימונד ודבי העובדת כשופטת פדרלית בניו יורק. הולט נוהג לכנותה "כבודה" מפאת עבודתה.
* **ג'נביב מירן קרטר** (מרי לין רייסקוב): אשתו של צ'ארלס בויל ואוצרת אמנות במקצועה. צ'ארלס וג'ייק פגשו בה בלובי בית המשפט והיא וצ'ארלס התאהבו כמעט באופן מידי. למרות זאת, היא מואשמת בגניבה מגלריית האמנות שברשותה ומפאת אהבתו אליה, צ'ארלס פותח בחקירה. בסופו של דבר ובזכותו של ג'ייק, ג'נביב מזוכה מכל חשד והיא וצ'ארלס פותחים במערכת יחסים ומאמצים ילד לטבי בשם ניקולאז'.
* **ניקולאז' בויל** (): בנם המאומץ של צ'ארלס וג'נביב מלטביה. בדיחה חוזרת בסדרה היא סיפור חייו הקשה של ניקולאז' והרגליו המשונים מלטביה.
* **אוסקר דיאז** (דני טרחו): אביה של רוזה ובעלה של ג'וליה. אוסקר הוא מורה בבית ספר ומראהו ומזגו מאיימים בדומה לאלו של בתו. כשרוזה יוצאת מהארון כביסקסואלית, אוסקר מתקשה לקבל את הבשורה בתחילה, אך לבסוף לומד להשלים עם כך.
* **ג'וליה דיאז** (): אמה של רוזה ואשתו של אוסקר. בניגוד לבעלה, לג'וליה לוקח יותר זמן לקבל את רוזה כפי שהיא.
* **קיילי** (): חברתה היחידה של איימי מחוץ ליחידה. קיילי עובדת בארכיון העיר ניו יורק.
* **ג'וזלין פרייס** (): האקסית של רוזה. עובדת בתור מעצבת שיער.
* **ארל סקאלי** (): אחיו התאום של נורם סקאלי שנראה זהה לו לחלוטין. השניים היו בנתק למשך שנים ארוכות לאחר שקלי, אשתו של נורם בגדה בו עם ארל.
* **ביל האמרטרוט** (): זונה ממין זכר שג'ייק ובויל שוכרים את שירותיו במהלך שוד ליל כל הקדושים מכיוון שהוא דומה בפניו לצ'ארלס. בהמשך, ביל משקיע בתרמית פירמידה בשם "נוטריבום" ומופיע בכל שוד ליל כל הקדושים החל מהעונה הרביעית. בעונה השביעית מתברר שהפך לחסר בית.
* **קיילב ג'ון גושה** (): שותפו לתא של ג'ייק לאחר שהאחרון נשלח למאסר. קיילב הוא קניבל ורוצח ילדים מורשע. קיילב וג'ייק הופכים לחברים בכלא וקיילב מציל את חייו של ג'ייק מידי ג'ף רומרו, מנהיג כנופיה בכלא שרצה להרוג את ג'ייק לאחר שהלשין עליו. לאחר האירוע, קיילב מועבר לכלא אחר וג'ייק נוהג לבקרו כשהוא צריך עזרה בחקירותיו.

### אנטגוניסטים
* **ג'ופרי הויטסמן** (כריס פרנל): הבוס של סופיה בסנגוריה ובעל התמכרות לסמים. ג'ייק עוצר אותו בעקבות שימוש בקוקאין בפרק "", מה שהוביל לפרידתם של ג'ייק וסופיה. הויטסמן חוזר בפרק "" וחוטף את ג'ייק כדי להתנקם בו לאחר שהרס את חייו, אך ג'ייק ניצל תודות לאיימי ורוזה.
* **מאורה פיגיס** (איידה טורטורו): אחותו של ג'ימי "הקצב" פיגיס ומנהיגת כנופיה בכלא נשים מאובטח בטקסס. איימי מסתננת לכלא כסוכנת סמויה בשם "איזבל קורטז" כדי להתחבר עם מאורה ולגלות דרכה מיהו שותפו של פיגיס ב-FBI.
* **ג'ימי "הקצב" פיגיס** (אריק רוברטס): מאפיונר שפימנטו חקר בעבר בתור סוכן סמוי. לאחר שאיים על חייהם של ג'ייק והולט, השניים נאלצו להסתתר בפלורידה כחלק מתוכנית להגנת עדים. לאחר מספר חודשים בתוכנית, ג'ייק והולט מפתים את פיגיס להגיע לפלורידה כדי להרוג אותם, אך טומנים לו פח בעזרתם של שאר חברי היחידה והוא נעצר.
* הסוכן **בוב אנדרסון** (): סוכן FBI מושחת שעובד עבור ג'ימי פיגיס. בעבר היה שותפו של הולט. לאחר שהחבורה נעזרה בו למציאת סוכן שסרח בבולשת, מתגלה שהסוכן הוא בעצם בוב והוא מחזיק את הולט כבן ערובה באיומי אקדח. למרות זאת ובזכות תושייתם של הבלשים, הוא נעצר על ידם ונותן להם מידע שעוזר להם להפיל את פיגיס.
* לוטננט **מלאני הוקינס** (ג'ינה גרשון): ראש יחידת התקיפה המובחרת במשטרת ניו יורק. ג'ייק ורוזה מעריצים שלה ומנסים לסייע לה להפיל כנופיית שודדי בנקים בתמורה למקום בצוות התקיפה שלה. למרות זאת, מתברר שהיא שוטרת שסרחה והיא וצוותה הם בעצם אותם שודדי הבנקים. ג'ייק ורוזה מנסים לעצור אותה, אך היא מערימה עליהם ומפלילה אותם בשוד הבנקים. בעקבות זאת, ג'ייק ורוזה נכנסים למאסר. למרות זאת, הולט סגר עסקה עם מאפיונר ומקבל ממנו מידע שמאפשר את לכידתה של הוקינס ושחרורם של ג'ייק ורוזה.
* **שיימוס מרפי** (פול אדלשטיין): מאפיונר וראש ארגון פשע. סגר עסקה עם הולט ובמסגרתה, הוא נתן לו מידע שהוביל למעצרה של הוקינס. מרפי עשה זאת מכיוון שהוא והמשטרה ראו בהוקינס כאויבת משותפת לשניהם. למרות זאת, שיימוס סוחט את הולט בתמורה לטובה עבורו, אך ג'ייק והחבורה מסייעים להולט לעצור את תוכניותיו של שיימוס מבלי לעבור על החוק. כתוצאה מכך, שיימוס מאיים על חייו של קווין וג'ייק וקווין נאלצים להסתתר בבית מוגן במשך חודשיים. לאחר שהולט וג'ייק נחטפים על ידי שיימוס, קווין מציל את שניהם ושיימוס נעצר.
* סגן הניצב **ג'ון קלי** (): הפך לסגן הניצב בתחילת העונה השישית לאחר שגבר על הולט ואוליביה. בעל תוכניות שנויות במחלוקת עבור המשטרה ומנסה לקדם את יוזמת "השיטור הדרוך" שלו, אך הולט מאמין שמדובר ב תחת שם חדש. בעקבות ערעורו של הולט על החלטותיו של קלי, האחרון מתנכל לחברי התחנה וסוגר את הקומה הראשונה שלה לשיפוצים, מה שגורם ליחידות בשתי הקומות לעבוד בצפיפות. בפרק "", קלי מאשר פיתוח אפליקציה בשם "רמזים לוהטים" על מנת שאזרחים יוכלו להעביר מידע למשטרה על פשעים. למרות זאת, מתברר שהאפליקציה היא בעצם כיסוי להאזנות סתר שקלי מבצע ברחבי העיר. כדי להפיל אותו, ג'ייק מקים את "יחידת המתאבדים" ומגייס אליה חלק מאויביהם הישנים של התחנה והוא פוטר מהמשטרה. על פי וואנץ', קלי עובד בעבודה בעלת שכר גבוה במגזר הפרטי.
* **פרנק או'סאליבן** (ג'ון מקגינלי): ראש איגוד השוטרים. מתואר כמיזוגן ועקשן. משמש כאנטגוניסט ראשי בעונה השמינית. מנסה להרוס את היוזמה שאיימי והולט יצרו לשיקום תדמית המשטרה. למרות היותו מבוגר, פרנק מתגורר ביחד עם אמו (באחד הפרקים נאמר שהם חולקים מיטה ביחד) והוא מעריץ את הזמר בילי ג'ואל. תפקידו של או'סאליבן הוא ייצוג שוטרים במקרה של רשלנות והוא נוהג להשתמש בכל טריק שהוא מכיר כדי להוציא את השוטרים זכאים, מה שמכניס אותו לעימות ישיר עם הולט, שמאמין ששוטרים הם לא מעל החוק וצריכים להיענש אם סרחו. למרות מאמציו, התכנית של הולט ואיימי מיושמת ברחבי תחנות המשטרה בעיר.

## דמויות אורחות (לפי סדר הופעתן)
* **מליפנוס** (פרד ארמיסן): אדם מבולבל ממוצא זר שמתגורר בבניין בו התרחש רצח. ג'ייק ואיימי נתקלים במליפנוס בפרק הראשון בסדרה בזמן שהם מראיינים עדי ראייה. מליפנוס מופיע בשנית בפרק "". בפרק "", היצ'קוק וסקאלי מביאים אותו לחתונתם של ג'ייק ואיימי והוא מנגן עבורם בכינור במהלך הטקס. בהופעותיו השונות בתוכנית, מליפנוס נוטה לשנות את שמו לעיתים קרובות ולהכחיש את היכרותו עם ג'ייק ואיימי.
* **סטיב** (פיט דייווידסון): נער בסיכון שמפריע לאיימי ורוזה בזמן מצגת אודות תוכנית נוער של המשטרה.
* **אתל מאסטרברג** (): קשישה סנילית שג'ייק וצ'ארלס מביאים לתחנה בטעות.
* **רוסי** (): חוקרת מקרי מוות שג'ייק שוכב איתה.
* **האולי** (): שומר בבניין מגורים שמסרב לענות לג'ייק במהלך תשאול עדים.
* **דסטין וויטמן** (קיד קאדי): עבריין שג'ייק עוצר בחשד לשוד. וויטמן לועג לג'ייק ומכנה אותו "ג'וק (בדיחה באנגלית) פראלטה" כשהוא מבין שלג'ייק אין מספיק ראיות בשביל להחזיקו במעצר. למרות זאת, ג'ייק מצליח לעצרו לאחר שמתברר שדסטין שיתף פעולה עם אדם אחר עבור השוד ויצר לעצמו אליבי.
* **ג'ימי ברוגן** (סטייסי קיץ'): סופר ספרי פשע משנות השבעים שג'ייק מעריץ. למרות זאת, מתברר שג'ימי הוא הומופוב ולאחר שלעג להולט מול ג'ייק, האחרון מכה אותו.
* **ג'רי גראונדהבן** (): עורך דין מטעם ההגנה שמעצבן את רוזה.
* **סאל** (): בעל פיצרייה שמכיר את ג'ייק מהעבר. לאחר שהפיצריה שלו נשרפת, ג'ייק וצ'ארלס משתפים פעולה עם מכבי האש במטרה למצוא את המצית.
* **"סוואנט" / קורי פארק** (אלן אוונג׳ליסטה): האקר שפרץ למערכות המחשב של התחנה. בזכותה של ג'ינה, קורי מתקבל לעבודה בתחנה כאחראי אבטחת הסייבר (הוא נתפס לאחר שאמו הלשינה עליו למשטרה).
* **אדם סנדלר** (עצמו): מופיע כאורח במכירה פומבית ולועג לג'ייק.
* **ג'ו תייסמן** (עצמו): מופיע כאורח במכירה פומבית ולועג לג'ייק.
* **סופר דן** (): "גיבור על" מקומי אליו איימי ורוזה לא מתייחסות.
* **ביל ווס** (): פושע עם מספר צווי מעצר על ראשו. נעצר על ידי טרי ורוזה לאחר שהסכים להשתתף בטיול פיקטיבי לאיי בהאמה.
* **ג'ניס** (): מוכרת שעוזרת לג'ייק וצ'ארלס לבחור הזמנות לחתונתם של צ'ארלס וויויאן. השחקנית בת' דובר היא אשתו של השחקן ג'ו לו טרוליו (שמגלם את דמותו של צ'ארלס בויל) במציאות.
* **לוקאס ווינט** (): פוליטיקאי שג'ייק חושד שהוא מעביר כספים לסוחרי סמים.
* **ביאנקה** (ג'ני סלייט): בת זוגו של מאפיונר איטלקי.
* **דן "אצבעות" מקרירי** (): כייס שג'ייק שוכר כדי שיסייע לו לגנוב את שעונו של הולט במהלך שוד ליל כל הקדושים.
* **אנדרו מילר** (): חוקר ממחלקת חקירות שוטרים שחוקר את הבלשים בתחנה לאחר שהוא חושד שאחד מהם הוא חפרפרת. לבסוף, היחידה מגלה שמילר מרגל אחרי הבלשים עבור וואנץ' ועוצרים אותם. מילר סובל ממיזופוביה.
* **ג'ק דאנגר** (אד הלמס): סוכן מטעם  שמנסה לסייע לג'ייק וצ'ארלס ללכוד פושע, אך בעצם מפריע להם בעבודתם.
* **קנדריק** (ניק קרול): סוכן בכיר במחלקה לביטחון המולדת של ארצות הברית. קנדריק לא אוהבי שוטרים ובמהלך תרגיל אימון לרשויות החוק, הוא הופך את בלשי התחנה לבני ערובה. למרות זאת, ג'ייק מוביל מרד כנגדו ומערים על קנדריק, אך האחרון מצליח להביס את ג'ייק.
* **דייב מייג'ורס** (גארט דילהאנט): בלש משטרה אותו ג'ייק ואיימי מעריצים. דייב נמשך לאיימי ומנסה להזמינה לדייט, אך היא מסרבת וחוזרת לידיו של טדי.
* **סת' דוזרמן** (ביל היידר): הקפטן המחליף של התחנה לאחר שהולט מועבר למחלקה אחרת. רגעים לאחר שהוא מכיר את הבלשים, הוא מתלונן על חוסר היעילות בתחנה ולאחר מכן סובל מהתקף לב בעקבות בעיה גנטית. ביומו השני, סת' מבחין בג'ייק ואיימי מתנשקים בחדר הראיות ומת מהתקף לב נוסף.
* **סינג** (ארצ'י פנג'בי): לוטננט במשטרה איתה בויל מקיים יחסי מין לאחר הלוויה של סת' דוזרמן. בסוף הפרק, בויל מנתק איתה את הקשר לאחר שהוא מגלה שהיא טבעונית.
* **בראם אפלבאום** (): נגן בתזמורת המשטרה המנגן בחמת חלילים במהלך לווייתו של סת' דוזרמן.
* **ניק לינגמן** (): אמן ובן זוגה לשעבר של ג'נביב. ג'ייק ובויל חושדים שהוא זה שהפליל את ג'נביב בגניבת אוסף האמנות מהגלריה שלה.
* **דבורה** (): העוזרת של ניק המתבררת להיות האחת שהפלילה את ג'נביב בגניבת יצירות אמנות.
* **פרדריק** (ניק אופרמן): גניקולוג והאקס של ריימונד הולט. נוטר טינה להולט במשך שנים לאחר שהולט השליך מגשר פסל של ברווז מעץ שהיה שייך לפרדריק. ג'ייק והולט מבקשים את עזרתו בסיוע לשרון היולדת.
* **סוראן קנאוסגרד** (): שוטר שוודי שעובד באינטרפול. מגיע לניו יורק עם סגניתו, אגנטה ומסייע לג'ייק ורוזה להשיב יהלומים יקרים.
* **אגנטה קרלסון** (ריקי לינדהום): סגניתו של סוראן.
* **ניל דה-גראס טייסון** (עצמו): מגיע לתחנה כדי לסייע לג'ינה ללמוד למבחן באסטרופיזיקה. הוא וטרי מתאמנים באותו מכון כושר.
* **אלינור הורסטוויל** (קתרין האן): גרושתו הנבזית של צ'ארלס בויל. כשצ'ארלס וג'נביב מחליטים להרות, אלינור גונבת את הזרע של צ'ארלס מבנק הזרע ומשדלת אותו לאיים על כומר מבוגר שהתנגש ברכבה.
* **ד"ר פופ** (): רופא שמאבחן את ג'ייק והולט וקובע שהם חולים בחזרת.
* **אורלינס** (): קפטן בשייט תענוגות בו ג'ייק, איימי ודאג ג'ודי נמצאים.
* **סטיבי שילנס** (דיימון ואינז ג'וניור): שותפו לשעבר של ג'ייק שעבר לתחנת 89. נעצר על ידי ג'ייק וצ'ארלס לאחר שהתברר כשוטר מושחת.
* **ג'ון ויליאם ווישלבראום** (): נגן אבוב מפורסם שפונה אל התחנה לאחר שהאבוב שלו נגנב. קפטן הולט מעריץ אותו.
* **מארג' "המרשעת" ברוניגן** (): אחראית התחזוקה בתחנה ובעלת מזג חם.
* **הולדרטון** (): בלש בתחנת 65 שלעג לטרי לאחר שהאחרון האשים חתול בביצוע פשע.
* **קרן האס** (מאיה רודולף): מרשלית מטעם שירות המרשלים של ארצות הברית ומשמשת כאשת הקשר של ג'ייק והולט בזמן שהם בתוכנית להגנת עדים.
* **אסטל** (ריאה פרלמן): שותפתו המבוגרת להליכות של גרג סטיקני (זהותו הבדויה של קפטן הולט) בפלורידה.
* **טיילור** (): מנהל הפארק "פאן זון" בפלורידה בו ג'ייק והולט עובדים.
* **ג'ורדן קראפטון** (): לקוחה בפאן זון שמצלמת את ג'ייק והולט במהלך תקרית במסלול הקארטינג.
* **אמילי** (): העוזרת החדשה של ג'ינה אותה קפטן סטנטלי מינה. תחת ציוויה של ג'ינה, אמילי מתייחסת לשאר הבלשים בזלזול.
* **ריינולדס** (): שוטר הומופוב מפלורידה שמנסה לעצור את גרג ולארי (זהותם הבדויה של הולט וג'ייק בהתאמה) לאחר שברחו מהכלא.
* **ג'ס דיי** (זואי דשנל): במקור דמות הפרוטגוניסט בסדרה "הבחורה החדשה". מופיעה בסדרה כנהגת שג'ייק משתמש ברכבה במהלך מרדף אחר חשוד. דשנל מופיעה בתוכנית כחלק מקרוסאובר עם הסדרה "ברוקלין תשע-תשע".
* **די.סי פרלוב** (): סופר סדרת ספרי פנטזיה בשם "סקייפייר" (בעברית: אש שמיימית) שטרי מעריץ. נעזר בבלשים במטרה לבדוק מי שולח לו איומי מוות. פרלוב מופיע בפרק נוסף בתוכנית ובו ג'ייק, טרי ורוזה עוזרים לו לגלות מי גנב את כתב היד שלו.
* **קורט אובראפ** (אריק אדלשטיין): מעריץ של ספרי "סקייפייר" שג'ייק וטרי חושבים ששלח איומי מוות לפרלוב.
* **מרשון לינץ**' (): עד ראייה אותו הולט ורוזה מתחקרים לאחר שהיה עד לבריחתם של מספר אסירים.
* **ג'ורג' ג'ודי** (): אחיו החורג של דאג ג'ודי (שניהם גדלו באותה משפחת אומנה). רוצח מורשע שברח ממעצר.
* **רייצ'ל** (): בת זוגו של טדי שמבחינה בו מציע נישואין לאיימי במהלך ארוחה משותפת.
* **ורוניקה הופקינס** (): שוטרת במשטרת ניו יורק והאקסית של טרי. נשלחת לתחנה כדי לבדוק את כשירותה. נוטרת טינה לטרי (מתברר שהסיבה לכך היא שהיא מגלה שטרי תכנן להיפרד ממנה שנה לפני שעשה זאת בפועל).
* **מארק דוורו** (נייתן פיליון): שחקן המגלם שוטר בסדרת המשטרה "להגן ולשרת" אותה ג'ייק ורוזה מעריצים. מעמיד פנים שהוא מסייע לג'ייק ורוזה במהלך חקירה שקשורה לכוכבת הראשית בתוכנית. נוהג להעמיד פני שוטר אפילו כשהמצלמה כבויה.
* **גרי לומאקס** (): מפיק התכנית "להגן ולשרת". בתחילה נותן לג'ייק עבודה בתוכנית בתור יועץ (מכיוון שג'ייק הוא בלש אמיתי), אך מפטר אותו לאחר שג'ייק האשים אותו בפשע שלא ביצע. כנקמה, גרי יוצר דמות של עבריין בשם "ג'ייק פראלטה".
* **קאסי סינקלייר** (): השחקנית הראשית בתוכנית "להגן ולשרת". היא מתקשרת למשטרה ומדווחת שהמחשב הנייד שלה נגנב וג'ייק ורוזה יוצאים לחקור. הדמות אותה קאסי מגלמת הפכה לפופולרית וסדרת ספין אוף בכיכובה מתכוננת, מה שיוצר מתח בין אנשי ההפקה.
* **השוטר מארק** (קני סטיבנסון): שוטר שעובד בתחנה שג'ייק ניסה לצרף לתוכניתו כדי "לכלול מישהו שלא קשור למעגל הפנימי בחבורה".
* **מאלדק** (דזמונד הרינגטון): שוטר שעוצר את טרי בעקבות אפיון גזעי. לאחר שטרי ניסה ליישר את ההדורים עם מאלדק ללא הצלחה, הוא והולט מגישים נגדו תלונה.
* **ג'פרי בושה** (): יריבו של הולט המתואר כאיש נעים הליכות וחביב המתחרה בהולט על מושב בחבר המנהלים בכנס השוטרים. למרות מזגו הנעים, מתברר שהוא הכשיל את מועמדותו של הולט לאחר שיצר עבורו מצגת המלאה בתמונות של הבלשים משתכרים.
* **סינדי שץ** (): נוכחת בכנס השוטרים ומתאהבת בסקאלי. נראית דומה לו בלבושה ותכונותיה.
* **מילטון בויל** (ריאן פיליפה): בן דודו של צ'ארלס. הופך לבן זוגה של ג'ינה ומכניס אותה להיריון. אביה של אניגמה.
* **מת'יו לנגדון** (): שוטר לשעבר. היה חבר בכוח התקיפה של הוקינס והסכים להעיד לטובתם של ג'ייק ורוזה. למרות זאת, מתברר שהוא והוקינס עובדים ביחד והוא מסייע לה להפליל את ג'ייק ורוזה.
* **פאנדמיק** (בעברית: מגפה) (יוג'ין קורדרו): האקר ומכר של צ'ארלס שמסייע לו ולטרי לשחרר את ג'ייק ורוזה מהכלא.
* **ג'ניפר "סיוט" היגינס** (): האקרית וקולגה של פאנדמיק.
* **גלנדיס** (): האקר וקולגה של פאנדמיק וג'ניפר.
* **ג'ף רומרו** (לו דיאמונד פיליפס): מנהיג כנופיה בכלא בו ג'ייק כלוא ובעל היכולת להבריח לכלא חפצים לא חוקיים.
* **גראנוויל** (): מפקד הכלא שסוגר עסקה עם ג'ייק והופך אותו למודיע שלו.
* **ג'ני** (דניאל אובוצ'ון): בת זוגו של היצ'קוק שכלואה בכלא לנשים ביחד עם רוזה. השחקנית דניאל אובוצ'ון היא אשתו של דירק בלוקר (שמגלם את מייקל היצ'קוק בסדרה) במציאות.
* **צ'יאקי** (): בת זוגו של טרי בתקופה בה הוא התגורר ביפן. בגדה בו עם גבר אחר ושברה את לבו.
* **ג'יין מונרו** (): ארוסתו של קפטן פימברוק ופעילת זכויות אדם. עוזבת אותו לאחר שג'ייק ואיימי חושפים בפניה את טבעו האמיתי.
* **לנדון לאוסון** (): כותב ספרי פנטזיה שמתחרה בדי.סי פרלוב.
* **רונאלד יי** (רג'י לי): מומחה לזיהוי פלילי אותו איימי והולט מנסים להרשים. מתברר כשרלטן.
* **דווין קאטרטאור** (): ראש מחלקת הסייבר בתחנה. גוזל משאר הבלשים את האינטרנט עבור המחלקה שלו.
* **קייל מרפי** (): בן דודו הלא יוצלח של שיימוס מרפי שסולק ממשפחת הפשע בעקבות טיפשותו.
* **דניס קול** (): ראש צוות שחרור החטופים והמשא ומתן במשטרה. מתגאה בעובדה שרק 49 מתוך 50 האנשים שאיימו להתאבד מתו. מגיע לבנק אותו דאג ג'ודי שודד ומנסה לחבל בתוכניתם של ג'ייק, רוזה וג'ודי.
* **פיליפ דווידסון** (סטרלינג קיי בראון): רופא שיניים החשוד ברצח אותו ג'ייק והולט מתחקרים.
* **קלייר דאמונט** (): עורכת הדין של פיליפ דווידסון.
* **מלווין "מאלוו" סטרמלי** (): כותב תשבצים ודוגמן שמסייע לג'ייק ואיימי לפתור מקרי הצתה. השחקן דייוויד פומרו הוא בעלה של השחקנית מליסה פומרו (שמגלמת את דמותה של איימי סנטיאגו בתוכנית) במציאות.
* **סאם ג'פסון** (): כותב תשבצים בו ג'ייק וצ'ארלס חושדים בהצתות.
* **גאי צ'נדרסכר** (): מועסק במרמה בתור דובר של "נוטריבום".
* **קורט** (): האקס של קייט פראלטה, אחותו למחצה של ג'ייק.
* **רג'ינלד ולג'ונסון** (עצמו): נשכר על ידי צ'ארלס למסיבת הרווקים של ג'ייק, אך בפועל משמש כנהג של החבורה.
* **קונסטנטין קיין** (): חבר בלהקת רוק איתו איימי יצאה בעבר. עדיין מאוהב באיימי ונשכר על ידי ג'ייק להופיע בחתונתם, אך איימי מצליחה למנוע זאת.
* **ברט בות**' (): בלש מתחנת 63 שמקים כוח תקיפה אליו ג'ייק וצ'ארלס רוצים להתקבל. ברט' דוחה את השניים מכיוון שהוא נוטר טינה כלפיי ג'ייק, שפגע בראייתו בעבר.
* **אלישיה** (ג'ינה רודריגז): נהגת אובר שרוזה מתאהבת בה.
* **דריו מוראטי** (): מלווה כספים שהפך למומחה לפצצות. שתל פצצה באולם בו ג'ייק ואיימי היו אמורים להתחתן מכיוון שהוא נוטר טינה כלפיי איימי.
* **ג'יו קוסטה** ( ורוברט מאפייה): ראש משפחת פשע שסקאלי והיצ'קוק כלאו בשנות ה-80.
* **מריסה קוסטה** (דקר סאדובסקי ו): אשתו לשעבר של ג'יו קוסטה שכיום עובדת בתור מלצרית במסעדת כנפיים. לאחר שסייעה בעבר לסקאלי והיצ'קוק לכלוא את בעלה, הם נתנו לה זהות בדויה והיא החלה לעבוד במסעדה.
* **מייקי ג'וזף** (): למד בעבר עם ג'ינה וג'ייק בתיכון ופגש אותם בפגישת מחזור. מעוניין להפוך לבסיסט סקא.
* **שומר במועדון "מנהטן"** (): שומר במועדון האקסקלוסיבי "מנהטן" אליו ג'ייק וג'ינה מנסים להיכנס.
* **מריו לופז** (עצמו): מגיע למסיבת הפרידה של ג'ינה לאחר שג'ייק וג'ינה שכנעו אותו, אך לבסוף ג'ינה מסלקת אותו.
* **טרודי ג'ודי** (): אחותו של דאג ג'ודי שממשיכה את מורשתו בתור "שודדת הפונטיאק" לאחר שמצאה את רישומיו. למרות שנכנסה לכלא, היא משתחררת מוקדם בעקבות התנהגות טובה ונשארת בקשר קרוב עם דאג.
* **רוב דולובניק** (): כבאי שמתחרה עם בלשי התחנה בתחרות שתייה בכדי לקבוע למי הבר שייך, לשוטרים או לכבאים.
* **פרנקו מקוי** (): חוקר מקרי מוות במשטרה. נוהג להגיד משפטי מחץ כושלים ולהסיר את משקפיו בדומה לדמותו של הוריישיו בסדרה "".
* **גורדון לנדט** (): מרגל שנשלח על ידי ג'ון קלי למחלק 9-9 בכדי להתחזות לעוזרו החדש של הולט.
* **קרי ברנן** (): עובדת בחברת השקעות שהותקפה מינית על ידי הבוס שלה.
* **סת' האגרדי** (ג'ונתן צ'ייס (שחקן)): מנהל בחברת השקעות שתקף מינית את קרי.
* **ארנסט זומוסקי / "חונק הדיסקו"** (ריצ'רד פינקלשטיין ואי.ג'יי קהלאן): פושע אותו הולט עצר בתחילת הקריירה שלו. למרות שחשבו כולם שהוא מת, זומוסקי מתברר כחי והולט, טרי וצ'ארלס יוצאים במרדף אחריו.
* **גינתארס אירב** (): זייפן בגדים ואביו הביולוגי של ניקולאז'.
* **ויליאם טייט** (דייוויד פיימר): פסיכולוג שהמטופל שלו נרצח. נחקר על ידי ג'ייק וצ'ארלס ולבסוף נעצר על ידם.
* **פאם** (): מטופלת בבית חולים בו ג'ייק ואיימי שומרים על עצור. נוהגת להתפרץ לחדר ולייעץ לג'ייק ואיימי בענייני ילדים.
* **וסלי אליסטר** (): הדיקן של החוג ללימודים קלאסיים באוניברסיטת קולומביה והבוס של קווין. לא אוהב את הולט ומחשיב אותו לטיפש.
* **רנדי** (): השרת באוניברסיטת קולומביה שגנב מייצגים וניסה להפליל את אחד המרצים.
* **הת'ר** (שרה קלספל): אחת מהשוטרות תחת פיקודה של איימי.
* **נוקס** (שון אסטין): חשוד ברצח שמעמיד פנים שהוא שוטר במחלקת הסייבר במטרה למחוק משרתי התחנה ראיות לפשעיו.
* **בריאן פלומרייד** (טראוויס קולס): שוטר שמחשיב את עצמו לזמר, אך למעשה הוא שר גרוע. טרי מנסה לדרבן אותו להתפטר ולהגשים את חלומו (ובכך יהיה לתחנה תקציב להמשיך להעסיק את טרי).
* **ג'ולי ק'ים** (): הקפטנית החדשה בתחנה שנכנסה לתפקיד לאחר שהולט הורד בדרגה לשוטר סיור. ג'ולי עושה מאמצים להתחבר לבלשי התחנה, אך אלו חושדים שהיא נשלחה על ידי וואנץ' להכשילם. לאחר שהבלשים מוזמנים למסיבה בביתה והורסים אותו, היא מתפטרת מתפקידה.
* **ד"ר ג'ונס** (ג'ים ראש): הפסיכיאטר שמטפל באדריאן פימנטו ורושם עבורו כדורים שאמורים לעזור לו, אך בפועל מוחקים את זכרונו.
* **אדם ג'רבר** (): אחיינה של וואנץ'. נשלח על ידיה כדי להכשיל את הולט בטקס האשכבה שלה.
* **פרנק דילמן** (ג'יי. קיי סימונס): בלש שעבד בעבר תחת הולט ונחשב לבלש גאון. מגיע ליחידה כדי לפתור תעלומה במסגרתה שולחנו של ג'ייק כוסה בנצנצים. מתגלה בסוף הפרק שהוא פוטר מהמשטרה ועובד בחנות תחביבים.
* **קפטן ברנדה שאנקס** (): אחת השופטות באודישנים לתזמורת המשטרה.
* **קארל קרם** (ויל היינס): עוזר לתובע המחוזי שמנסה להעניש את היצ'קוק וסקאלי לאחר שאלו לא רשמו את שמו של העד בבית המשפט.
* **קורט** (): כבאי שמגיע לתחנה במהלך הפסקת חשמל כדי לחלץ את טרי והולט שתקועים במעלית. לאחר מכן מסייע לאיימי ללדת.
* **דוטי** (ג'יל בייסי): אישה מבוגרת שמבקשת את עזרתו של ג'ייק במהלך הפסקת חשמל בעיר. לאחר מכן היא מקניטה את ג'ייק ובויל ולבסוף נעצרת לאחר שירתה בפושע.
* **קיילה** (): רווקה שמצטרפת לג'ייק וצ'ארלס לאחר שאלו מחרימים את  בו היא בילתה עם חברותיה.
* **ראס** (ברנדן מקנמרה): פושע שהתנגש בתחנת הכוח בעיר כדי לגרום להפסקת חשמל.
* **טוד** (פול ויטן): גבר שאיימי ורוזה משדכים להולט כדי לגרום לו לחזור לקווין.
* **קרולין סיינט-ג'אקס רנרד** (ג'ואנה ניוסם): נגנית נבל שנשכרת על ידי הולט לשוד ליל כל הקדושים. ג'ואנה ניוסם היא אשתו של אנדי סמברג (שמגלם את הבלש ג'ייק פראלטה) במציאות.

קטגוריה:דמויות בדיוניות